Το ***Aion: The Tower of Eternity*** (κορεάτικα: 아이온: 영원의 탑), ιαπωνικά: タワー オブ アイオン) και *Aion: Steel Cavalry* στη Βόρεια Αμερική, είναι MMORPG που κυκλοφόρησε από την νοτιοκορεάτικη εταιρεία NCsoft. Το παιχνίδι συνδυάζει τα σενάρια της μάχης *παίχτη εναντίον παίχτη* (*PvP*) και μάχης *παίχτη εναντίον περιβάλλοντος* (*PvE*), σε μια νέα μορφή σεναρίου που οι δημιουργοί του παιχνιδιού ονόμασαν «παίχτης εναντίον παίχτη εναντίον περιβάλλοντος» («Player versus Player versus Environment» ή «PvPvE») που εκτυλίσσεται σε ένα φανταστικό κόσμο που ονομάζεται *Ατρέια* (*Atreia*).

Ήδη από τις 20 Μαΐου του 2009, το παιχνίδι είχε 3.5 εκατομμύρια εγγεγραμμένους χρήστες στην Ασία. Η πρώτη μεγάλη επέκταση του παιχνιδιού με την ονομασία *Aion: Assault on Balaurea* διανεμήθηκε στην Ευρώπη και τη Βόρεια Αμερική στις 7 Σεπτεμβρίου 2010. Στις 29 Φεβρουαρίου του 2012, το *Aion* έγινε free-to-play στην Ευρώπη, ένας τύπος παιχνιδιού που δίνει στους παίχτες πρόσβαση σε ένα σημαντικό μέρος του περιεχομένου, χωρίς αυτοί να πρέπει να πληρώσουν, έχοντας ένα περιορισμένο σύνολο επιλογών όσον αφορά τη συλλογή αντικειμένων του φανταστικού κόσμου («gathering»), το εμπόριο («trade») και τα κανάλια συνομιλίας μεταξύ παιχτών («chat»). Στη Βόρεια Αμερική η παρόμοια μέθοδος με την ονομασία *Truly Free* τέθηκε σε εφαρμογή στις 11 Απριλίου 2012 χωρίς τους περιορισμούς που είχαν τεθεί στην Ευρώπη.

Το *Aion* στην Ευρώπη, μέσω της γερμανικής εταιρείας GameForge, χρησιμοποιεί 8 κεντρικούς servers χωρητικότητας 5.500 χρηστών ο καθένας, καθώς και 4 συμπληρωματικούς για συγκεκριμένες εφαρμογές του παιχνιδιού. Σε παγκόσμιο επίπεδο, από τις 25 Σεπτεμβρίου 2014, το παιχνίδι αριθμεί περίπου 5 εκατομμύρια παίχτες.

Πλοκή
-----

To Capitol Building στο Pandaemonium στον κόσμο του *Aion*
Η Atreia είναι ένας κόσμος οπού κάποτε συγκρατούνταν από τον *Πύργο της Αιωνιότητας*, όμως μετά από έναν τιτάνιο αρχαίο κατακλυσμό χωρίστηκε σε δυο κομμάτια δημιουργώντας έναν εσωτερικά κενό πλανήτη. Τα μαγικά ιπτάμενα νησιά, οι απέραντες τούνδρες και οι χαώδεις άβυσσοι είναι μερικά από τα χαρακτηριστικά του απέραντου αυτού κόσμου. Το κάθε κομμάτι της Atreia κατοικείται από μία από τις δυο φυλές που μπορεί να επιλέξει να χειριστεί ο παίχτης. Οι δυο αυτές φυλές είναι οι Elyos και οι Asmodians. Οι δυο φυλές, χωρισμένες για αιώνες η μια από την άλλη, μελαγχολούσαν για την καταστροφή του κόσμου τους, και το μίσος μεταξύ τους όλο και μεγάλωνε.

Αρκετούς αιώνες μετά τον κατακλυσμό, κομμάτια του κατεστραμμένου *Πύργου* άρχισαν να αιωρούνται μυστηριωδώς στον αέρα, και με έκπληξη όλοι ανακάλυψαν πως πηγή αυτού του περίεργου γεγονότος ήταν κάποιες ασταθείς πύλες που οδηγούσαν σε άλλες σκοτεινές διαστάσεις. Το μέρος αυτό ονομάστηκε «Άβυσσος» («Abyss»). Σε αυτό το μυστηριώδες μέρος όλοι μπορούσαν να πετάξουν, ενώ σταδιακά μετατράπηκε σε πεδίο μάχης μεταξύ των δυο φυλών, για κατατρόπωση και επικράτηση. Καθώς λοιπόν οι Elyos και οι Asmodians έμεναν σε αυτή την νέα αφιλόξενη περιοχή, ανακάλυπταν νέες λιγότερο ασταθής πύλες προς άλλες διαστάσεις, βρέθηκαν αντιμέτωποι με μια πρωτόγονη νέα δύναμη. Μια φυλή με το όνομα Balau. Εξορισμένοι σε άγνωστη διάσταση κατά την διάρκεια του μεγάλου κατακλυσμού, οι Balaur είναι ο μεγαλύτερος εχθρός όλως των φυλών της Atreia. Ήταν ο πόλεμος μεταξύ των κατοίκων της *Atreia* και των *Balaur* που οδήγησε στον μεγάλο κατακλυσμό, και από τότε που επέστρεψαν, η επιβίωση των δυο αντιμαχόμενων φυλών έγινε αβέβαιη.

Τρόπος παιχνιδιού
-----------------

### Σύστημα PvPvE

Δείτε επίσης: PvP και PvE
Σύστημα Ιεραρχίας
Το «PvPvE» σύστημα του *Aion* περιστρέφεται γύρω από μάχες μέσα στις περιοχές της *Abyss* και της *Balaurea* (ζώνες PvP). Εντός αυτών των ζωνών υπάρχουν διασκορπισμένα *Φρούρια* (Fortresses), τα οποία μπορούν να τα εξουσιάσει η κάθε *Λεγεώνα* (Legion, έτσι ονομάζονται οι οργανωμένες ομάδες παιχτών κάτω από το ίδιο όνομα, ή αλλιώς *guilds*, στο *Aion*). Η μάχη για τον έλεγχο αυτών των κάστρων περιλαμβάνει την καταπολέμηση των παικτών της αντίπαλης *παράταξης* (faction) και ταυτόχρονα αυτόματα-ελεγχόμενους χαρακτήρες (*Non-player character* ή αλλιώς *NPC*), χρησιμοποιώντας ειδικά *όπλα πολιορκίας* (*siege weapons*) που λαμβάνονται από την εκμετάλλευση *PvE* περιεχομένου. Οι *Legions* που κατέχουν κάποιο *Fortress* (και μπορούν να κατέχουν και παραπάνω από ένα) δικαιούνται αυτόματα χρηματοδότηση από τη φορολογία της περιοχής του *Fortress* και οι παίχτες του *Faction* που κατέχει το *Fortress* έχουν πρόσβαση σε ειδικούς *NPC* καθώς και εκπτώσεις στις *τηλεμεταφορές* (*teleports*) μεταξύ περιοχών και στις αγορές αντικειμένων από *NPC* πωλητές. Το παιχνίδι δεν επιτρέπει σε παίχτες του ίδιου *Faction* να πολεμήσουν μεταξύ τους, εκτός από περιστασιακές *μονομαχίες* (*duel*), σε κάποια από τις *Αρένες* (π.χ. *Arena of Glory, Arena of Cooperation, Arena of Chaos, Arena of Discipline, Triniel Colliseum*), ή στο χάρτη της Παγγαίας (υποπεριοχή της Ρεσάντα).

Η συμμετοχή στο PvP ανταμοίβεται με Abyss Points. Το παιχνίδι ιεραρχεί τους παίχτες καθώς νικούν μάχες με βάση τη συμμετοχή τους στην Abyss και Balaurea. Ορισμένα αντικείμενα μπορούν να αγοραστούν ανταλλάσοντας Abyss Points, όπως πανοπλίες και τα όπλα με στοχευμένα PvP στατιστικά. Αυτό αναφέρεται ως το *Σύστημα Ιεραρχίας Αβύσσου* (Abyss Rank system), και υπάρχει ένας περιορισμένος αριθμός από υψηλόβαθμους παίκτες ανά διακομιστή. Οι παίχτες με την υψηλότερη βαθμολογία ανταγωνίζονται για τις σχετικά λίγες διαθέσιμες θέσεις. Οι παίκτες του πολύ υψηλού βαθμού λαμβάνουν επίσης τη δυνατότητα να μεταμορφώνονται σε αυτό που είναι γνωστό ως *Προστάτης Στρατηγός* (Guardian General), μια μορφή που προσδίδει μια εξαιρετικά μεγάλη ώθηση σε ορισμένα στατιστικά και κάποιες ιδιαίτερες δεξιότητες (skills), τις οποίες μπορεί να χρησιμοποιεί όσο είναι μεταμορφωμένος. Ένας παίχτης λαμβάνει Abyss Points κάθε φορά που νικά έναν άλλο παίχτη σε μάχη και αντίστοιχα, αφαιρούνται Abyss Points από τον χαμένο της μάχης. Όσο πιο υψηλός είναι ο βαθμός του αντίπαλου παίχτη τόσο περισσότερους Abyss Points θα αποκτήσει ο παίχτης που θα τον νικήσει. Επίσης, οι Abyss Points μπορούν να αποκτηθούν με την εκπλήρωση συγκεκριμένων αποστολών ή ανταλλαγών συγκεκριμένων αντικειμένων σε ειδικούς NPC.

Από την επέκταση 4.0 του παιχνιδιού και μετά, οι υψηλότερες εννιά θέσεις στην ιεραρχία καθορίζονται από το σύστημα *Τιμής* (Honour Points). Ο κάθε παίχτης συλλέγει Honour Points με παρόμοιο τρόπο με αυτόν του Abyss Point συστήματος, με τη διαφορά ότι οι Honour Points ενός παίχτη μειόνονται κατά ένα μέρος κάθε μέρα.

### Κλάσεις

Επιλογή κλάσης κατά τη δημιουργία χαρακτήρα
Το παιχνίδι περιλαμβάνει έξι αρχικές κλάσεις χαρακτήρων, τις Warrior (πολεμιστής), Scout (ανιχνευτής), Mage (μάγος), Priest (ιερέας), Engineer (μηχανικός) και Artist (καλλιτέχνης). Ο κάθε παίχτης πρέπει να επιλέξει μια από αυτές κατά τη δημιουργία του χαρακτήρα του. Όταν ο χαρακτήρας φθάσει στο επίπεδο 10 (Level 10), τότε μπορεί να επιλέξει μια καινούρια από τις διαθέσιμες νέες ειδικές κλάσεις ανάλογα με το τί είχε επιλέξει αρχικά, ως εξής:

* ένας Warrior μπορεί να γίνει είτε Templar (Τέμπλαρ), είτε Gladiator (Γλαντιέιτορ)

***Templar***  
Ο Templar αποτελεί την κύρια «tanking» (προστατεύει τα πιο ευαίσθητα άτομα της ομάδας και απορροφά τον κύριο όγκο των επιθέσεων) κλάση του παιχνιδιού, έχοντας αρκετές αμυντικές δεξιότητες (skills) που του επιτρέπουν να επιτύχει μια σχεδόν ανίκητη κατάσταση για μία μικρή χρονική περίοδο.
***Gldiator***  
Ο Gladiator είναι ο ειδικός των όπλων στον κόσμο του *Aion* και κατέχει τόσο «tanking» όσο και επιθετικές ικανότητες. Ο Gladiator μπορεί να φέρει το οποιοδήποτε είδος φυσικού όπλου, εκτός των *Staff* (ραβδί).
* ένας Scout μπορεί να γίνει είτε Assassin (Ασάσιν), είτε Ranger (Ρέιντζερ)

***Assassin***  
Ο Assassin είναι ο κύριος των σκιών, έχει την καλύτερη μυστική κάλυψη και αποτελεί μια κλάση με τις μεγαλύτερες επιθετικές ικανότητες. Οι Assassin είναι, επίσης, ικανότατοι στην απενεργοποίηση και κλείδωμα των αντιπάλων τους.
***Ranger***  
Ο Ranger είναι ο ειδικός των τόξων στο *Aion* και καταφέρνει ισχυρότατα χτυπήματα στον αντίπαλο. Επίσης, ο Ranger διαθέτει δεξιότητες ελέγχου ικανοτήτων των αντιπάλων του («Crowd Control» ή εν συντομία «CC», «Έλεγχος Πλήθους»), περιόριζοντας την κίνηση ή την δυνατότητα επίθεσής τους.
* ένας Mage μπορεί να γίνει είτε Sorcerer (Σόρσερερ), είτε Spiritmaster (Σπίριτμαστερ)

***Sorcerer***  
Ο Sorcerer είναι ο ειδικός στο «CC» στο *Aion*, ενώ ταυτόχρονα αποτελεί μια κλάση με τις μεγαλύτερες μαγικές επιθετικές ικανότητες.
***Spiritmaster***  
Ο Spiritmaster αποτελεί τον ειδικό στην αφαίρεση δυνατοτήτων από τον αντίπαλο («debuff»), χρησιμοποιεί κυρίως μαγικές κατάρες που αφαιρούν ζωή σε βάθος χρόνου, καθώς και πνεύματα των στοιχείων της φύσης που βοηθούν τον ίδιο ή και την ομάδα του.
* ένας Priest μπορεί να γίνει είτε Cleric (Κλέρικ), είτε Chanter (Τσάντερ)

***Cleric***  
Οι Clerics αποτελούν την κύρια κατηγορία healer (θεραπευτών) του *Aion* και χρησιμοποιούν ισχυρά θεραπευτικά ξόρκια ή διαλύουν μάγεια για να κρατήσουν τους συμμάχους τους ζωντανούς, ακόμη και στις χειρότερες συνθήκες.
***Chanter***  
Έχοντας βαθιά γνώση στη σαγηνευτική μαγεία, ο Chanter ωφελεί μια ομάδα σε μεγάλο βαθμό με την ενίσχυση των ιδιοτήτων του κάθε μέλους της ομάδας.
* ένας Engineer μπορεί να γίνει είτε Gunner (Γκάνερ), είτε Aethertech (Έθερτεκ)

***Gunner***  
Οι Engineers είναι ειδικοί στα μαγικά μηχανήματα, τα οποία παραμένουν ένα μυστήριο για τους περισσότερους κατοίκους της *Atreia*. Το ένστικτο και το κοφτερό μυαλό τους, τους βοηθά να κατανοήσουν κάθε είδους τεχνολογία. Οι Gunners χρησιμοποιούν πιστόλια και κανόνια αιθέρα και αποτελεί μια κλάση με τις μεγαλύτερες επιθετικές ικανότητες.
***Aethertech***  
Το όπλο του Aethertech είναι το Aether Key (Κλειδί Αιθέρα), με το οποίο όχι μόνο μπορεί να χτυπήσει δυνατά τους εχθρούς του, αλλά επίσης μπορεί να καλέσει το Mech (Μεκ) του. Αυτό το αριστούργημα της τεχνολογίας αποτελεί κάτι μεταξύ όπλου και στολής ρομπότ και καθοδηγεί όλες τις επιθέσεις προς την επιθυμητή κατεύθυνση, προστατεύοντας έτσι τους συντρόφους του από επιθέσεις αντιπαλων.
* ένας Artist μπορεί να γίνει μόνο Bard (Μπαρντ)

***Bard***  
Οι Bards χρησιμοποιούν τις μουσικές ικανότητές τους και μπορούν να παίξουν πολλούς ρόλους στο παιχνίδι. Ένας Bard μπορεί είτε να πραγματοποιήσει δυνατές μαγικές επιθέσεις σε έναν αντίπαλο, είτε να υποστηρίξει συμμάχους του κατά τη διάρκεια της μάχης.
Στην αμερικανική έκδοση του παιχνιδιού, ο Bard ονομάζεται Songweaver (Σονγκγουίβερ) και ο Gunner ονομάζεται Gunslinger (Γκανσλίνγκερ).

### Αλυσίδες δεξιοτήτων

Ένα από τα βασικά χαρακτηριστικά των MMORPG παιχνιδιών είναι η απόκτηση συγκεκριμένων *δεξιοτήτων* (skills) ενός χαρακτήρα ανάλογα με το επίπεδό του (level) και την εκπλήρωση συγκεκριμένων αποστολών (quests). Στο *Aion* αρκετά skills μπορούν να χρησιμοποιηθούν μόνο κατά μία συγκεκριμένη σειρά δημιουργόντας μία *αλυσίδα δεξιοτήτων* (skill chain). Γενικά, τα skills όσο πιο αποκρυσμένα είναι στην αλυσίδα, τόσο είναι και πιο δυνατά ή ακριβή.

### Ομάδες

Μέχρι 6 παίκτες μπορούν να σχηματίσουν μια *ομάδα* (group), να βοηθήσει ο ένας τον άλλον στη μάχη, και να μοιραστούν τα οφέλη της νίκης. Ορισμένες περιοχές έχουν σχεδιαστεί για παιχνίδι μέσω ομάδας και η ύπαρξη μιας ομάδας είναι υποχρεωτική για την είσοδο σε ορισμένες περιοχές στο παιχνίδι. Μέχρι τέσσερις ομάδες, 24 παίχτες, μπορούν να σχηματίσουν μια *συμμαχία* (alliance) για καταστάσεις που απαιτούν ακόμη μεγαλύτερη αριθμητική δύναμη. Οκτώ συμμαχίες μπορούν να συνδυάζονται για να σχηματίσουν ένα *συνασπισμό* (league), επιτρέποντας για ένα σύνολο 192 παικτών που συμμετέχουν σε μια συγκεκριμένη δραστηριότητα.

Το καθένα group, alliance ή league έχει και το δικό του κανάλι ομιλίας (chat channel), το οποίο δημιουργείται αυτόματα κατά τη δημιουργία της κάθε ομάδας, συμμαχίας ή συνασπισμού, με σκοπό την άμεση και βέλτιστη επικοινωνία των παιχτών.

### Διαδικασία δημιουργίας αντικειμένων

Η *διαδικασία δημιουργίας αντικειμένων* (crafting) περιλαμβάνει την εκμάθηση, βάση μιας συγκεκριμένης μορφής χειροτεχνίας. Στο *Aion* υπάρχουν επτά: Weaponsmithing (οπλουργία), Armorsmithing (κατασκευή πανοπλιών), Handicrafting (χειροτεχνία), Tailoring (ραπτική), Alchemy (αλχημεία), Cooking (μαγειρική), και Construction (κατασκευές), οποία μέσα στον κόσμο του παιχνιδιού αποδίδονται ως *επαγγέλματα* (professions). Οι παίκτες μπορούν να μάθουν όλα τα επτά επαγγέλματα χειροτεχνίας, αλλά μπορούν να *ειδικευτούν* (Expert) μόνο σε δύο, και να γίνουν *ειδήμονες* (Master) μόνο σε ένα.

Οποιοδήποτε αντικείμενο που μπορεί να κατασκευαστεί στην πραγματικότητα αποτελείται από πολλά επιμέρους συστατικά ή υλικά. Ο παίκτης μπορεί είτε να μάθει τα υλικά που απαιτούνται για ένα συγκεκριμένο είδος αυτόματα, είτε μέσω αγοράς του σχέδιου κατασκευής του (Design). Σε γενικές γραμμές, αυτά τα υλικά αγοράζονται από τους NPC προμηθευτές ή από άλλους παίκτες που τα συνέλεξαν από το περιβάλλον της Atreia, προδημιουργημένα ή μη. Δεν μπορούν να κατασκευαστούν όλα τα αντικείμενα βέβαια, κάποια αποκτώνται αυτούσια.

### Αποστολές

Παράθυρο λίστας αποστολών
Στα παιχνίδια ρόλων είναι συνηθισμένο ο παίχτης να λαμβάνει μέρος σε διάφορες *αποστολές* (Quests). Υπάρχουν τέσσερα είδη quest στο *Aion*, οι *συνηθισμένες αποστολές* (Standard Quests), οι *αποστολές εκστρατείας* (Campaign Quests), οι *εντολές εργασίας* (Work Orders) και οι *πολεμικές αποστολές* (War Quests). Οι πρώτες απαιτούν από τον παίκτη να ολοκληρώσει μια αποστολή για να λάβει μια ανταμοιβή (εξοπλισμός, βιβλία γνώσεων και διάφορα άλλα). Οι δεύτερες επικεντρώνεται στην ιστορία του παιχνιδιού (Lore), και είναι ζωτικής σημασίας για την πρόοδο του παίκτη. Τα *Work Orders* χρησιμοποιούνται να αυξηθεί η ικανότητα του εκάστοτε παίχτη σε ένα επιλεγμένο *profession*. Τέλος, τα *War Quests* αποτελούν αποστολές PvP κατά τα οποία ο κάθε παίχτης πρέπει να νικήσει αντιπάλους σε συγκεκριμένες περιοχές.

Κάποια από τα *Quests* είναι επαλαμβανόμενα (Repeatables) και κάποια γίνονται κοινόχρηστα σε άλλους παίχτες, ενώ υπάρχουν και άλλα που δεν μπορούν να εγκαταλειφθούν (για παράδειγμα τα *Campaign Quests*).

### Μέσα ανάβασης

Τα *μέσα ανάβασης* (Mounts) μπορούν να αποκτηθούν μέσω συλλογής μετά από μάχες με τέρατα (Mob Loot, Raid Boss Loot) και μέσω αποστολών, μπορούν να κατασκευαστούν, να αποκτηθούν μέσω ειδικών φυτών που βρίσκονται στα σπίτια των χαρακτήρων στον κόσμο της Atreia, τα λεγόμενα «guestblooms», από ειδικές και εποχιακές εκδηλώσεις (Events) και τέλος, μπορούν ακόμα να αγοραστούν μέσω του ηλεκτρονικού καταστήματος της εκδοτικής εταιρείας. Ένας παίχτης μπορεί να χρησιμοποιήσει ένα *mount* μόνο όταν βρίσκεται εκτός μάχης και μπορεί να παραμείνει πάνω σε αυτό όσο αυτός το επιλέξει, εκτός αν δεχθεί επίθεση από άλλο παίχτη ή τέρας του παιχνιδιού, ή χρησιμοποιήσει τηλεμεταφορά.

Υπάρχουν, βέβαια και συγκεκριμένα οχήματα ή αντικείμενα που μπορεί να χρησιμοποιήσει ένας παίχτης για συγκεκριμένους σκοπούς, τα οποία παρέχουν και ξεχωριστά Skills στον ίδιο. Οι συγκεκριμένες δεξιότητες είναι διαθέσιμες μόνο για όση ώρα ο χαρακτήρας χρησιμοποιεί το συγκεκριμένο Mount.

### Πτήση

Υπάρχουν πολλές πτυχές στην πτήση του *Aion*, το οποίο παίζει ζωτικό ρόλο στη μετακίνηση, τη μάχη, τις αποστολές και το *crafting*. Η πτήση επιτρέπεται μόνο σε ορισμένες περιοχές, γνωστές ως *ζώνες πτήσης* (Flight Zones). Η πτήση αρχικά περιορίζεται σε 60 δευτερόλεπτα, αλλά μπορεί να αυξηθεί με διάφορες πανοπλίες, τίτλους και άλλα στοιχεία στο παιχνίδι. Ένας παίκτης μπορεί επίσης να χρησιμοποιήσετε *φίλτρα* (potions) κατά τη διάρκεια της πτήσης, που προσθέτουν χρόνο στην εναπομένουσα διάρκεια της πτήσης του. Ωστόσο, αυτά τα φίλτρα δεν αλλάζουν το μέγιστο χρόνο πτήσης. Οι χαρακτήρες μπορούν να αποκτήσουν τα πρώτα τους φτερά στο επίπεδο 10 (Level 10).

Ανάπτυξη παιχνιδιού
-------------------

To λογότυπο του παιχνιδιού
### Τα πρώτα χρόνια

Το *Aion: The Tower of Eternity* ανακοινώθηκε για πρώτη φορά και έκανε την πρώτη του πρεμιέρα στην έκθεση Electronic Entertainment Expo στο Λος Άντζελες των Ηνωμένων Πολιτειών το Μάιο του 2006. Το παιχνίδι αναπτύχθηκε στα στούντιο λογισμικού σχεδιασμού της εταιρείας NCsoft στη Νότια Κορέα. Η κορεάτικη «κλειστή» προς το κοινό περίοδος δοκιμών («closed beta») ξεκίνησε τους τελευταίους μήνες του 2007, ακολουθούμενη από μια περίοδο δοκιμών «ανοιχτή» («open beta») προς το κοινό το Νοέμβριο του 2008. Μία συγκεκριμένη κινέζικη έκδοση ξεκίνησε «κλειστές» δοκιμές το Δεκέμβριο του 2008 και «ανοιχτές» στις 8 Απριλίου 2009.

Το παιχνίδι στη συνέχεια κατασκευάστηκε σε συγκεκριμένες εκδόσεις για τις Δυτικές Αγορές, συμπεριλαμβάνοντας τη Βόρεια Αμερική, την Ευρώπη, και την Αυστραλία. Η NCsoft πραγματοποίησε «closed beta» δοκιμαστικές περιόδους τον Ιούνιο του 2009 για τους αμερικανούς και ευρωπαίους παίχτες, που διήρκησαν 6 σαββατοκύριακα. Η «open beta» ξεκίνησε το Σεπτέμβριο του 2009. Κατά τη διάρκεια αυτής της περιόδου, το λογισμικό προστασίας κλοπής και εξαπάτησης «GameGuard» (σημαίνει *φύλακας παιχνιδιού*) απενεργοποιήθηκε. Αν και το «GameGuard» χρησιμοποιείται ευρύτατα στις ασιατικές αγορές για να σταματάει τα φαινόμενα του «botting» (προφέρεται *μπότινγκ* και περιγράφει την παράνομη αυτοματοποίηση του χειρισμού ενός χαρακτήρα από εξωτερικό λογισμικό) και της *εξαπάτησης*, αφαιρέθηκε από τις δυτικές αγορές λόγω μιας σειράς προβλημάτων που παρουσιάστηκαν κατά τη διάρκεια του «open beta». Το κάστινγκ και η παραγωγή των φωνών επαναπραγματοποιήθηκαν για τις δυτικές αγορές από την εταιρεία «Blindlight» («Μπλάιντ λάιτ») του Χόλυγουντ στο Λος Άντζελες.

### Επεκτάσεις

***Aion 2.0: «Assault on Balaurea»***

To *«Aion: Assault on Balaurea»* («Επίθεση στην Μπαλαουρία») αποτελεί την επέκταση 2.0 του *Aion*. Κυκλοφόρησε στις 7 Σεπτεμβρίου 2010 και εξέλιξε την ιστορία και τον κόσμο του παιχνιδιού, μιας και ανέπτυξε τον κόσμο της *Atreia* πολύ πέρα από της περιοχές των *Elysea* και *Asmodae*. Η συγκεκριμένη επέκταση δίνει τη δυνατότητα και στις δυο πλευρές να πραγματοποιήσουν μάχες στην μητρική περιοχή των *Μπαλάουρ*, την *Μπαλαουρία*. Οι παίχτες αποκτούν νέες αποστολές, ιστορία και αναβαθμισμένες ζώνες μάχης, το ανώτατο επίπεδο των χαρακτήρων ανέβηκε από 50 σε 55, και προστέθηκαν νέα όπλα, αντικείμενα, δεξιότητες, και τεχνικές πτήσης. Η συγκεκριμένη επέκταση εισήγαγε, επίσης, λειτουργικά κοιτικίδια εξοπλισμένα με οφέλη του παιχνιδιού που θα μπορούν να γίνουν μόνιμοι σύντροφοι του κάθε χαρακτήρα. Ενώ η *«Assault on Balaurea»* ήταν δωρεάν επέκταση στην Βόρεια Αμερική και την Ευρώπη, η NCsoft κυκλοφόρησε μια έκδοση λιανικής πώλησης σε κουτί με έξτρα περιεχόμενο όπως στο κατοικίδιο ζώο του παιχνιδιού, το οποίο ποικίλλει ανάλογα με το λιανοπωλητή.

***Aion 3.0: «The Promised Lands»** ή **Aion 3.0: «Ascension»***

Η επέκταση *«Aion: The Promised Lands»* («Περιοχές της Επαγγελίας») στην Ευρώπη ή *«Aion: Ascension»* («Ανάληψη») στην Αμερική κυκλοφόρησε στις 19 Οκτωβρίου 2011 και προχώρησε το *Aion* ακόμα περισσότερο στη *Balaurea*, περιλαμβάνοντας περιοχές, όπου οι δυο αντίπαλες πλευρές έπρεπε να συνεργαστούν με τη φυλή των *Ρέιανς* (Reians) για να οδηγήσουν τους *Balaur* πίσω στη περιοχή της *Τιαμαράντα* (Tiamaranta). Εκεί, οι παίχτες αντιμετωπίζουν την *Αρχόντισσα Δράκαινα (Dragon Lord) Τίαματ* (Tiamat) στο ίδιο της το οχυρό. Οι παίχτες αποκτούν νέες αποστολές, ζώνες μάχης και μηχανικές παιχνιδιού, αύξηση του επιπέδου το χαρακτήρα τους στο 60, καθώς και νέα PvP και PvE αντικείμενα, τα οποία έχουν μια ευρύτερη δυνατότητα επιλογών και παραμετροποιήσεων από τα προηγούμενα.

***Aion 4.0: «Dark Betrayal»***

Η επέκταση *«Aion: Dark Betrayal»* («Σκοτεινή Προδοσία») κυκλοφόρησε στις 26 Ιουνίου 2013 και εισήγαγε δυο νέες κλάσεις χαρακτήρων, τις *Gunner* (*Gunslinger* στην Αμερική) και *Bard* (*Songweaver* στην Αμερική), καθώς και τρεις νέες περιοχές, το *Βόρειο Κάταλαμ* (*North Kalam* στην Ευρώπη και *Katalam* στην Αμερική), το *Νότιο Κάταλαμ* (*South Katalam* στην Ευρώπη και *Danaria* στην Αμερική) και το *Υπόγειο Κάταλαμ* (*Katalam Underground* στην Ευρώπη και *Idian Depths* στην Αμερική). Επίσης, το ανώτερο επίπεδο των χαρακτήρων ανέβηκε στο 65.

Στις 29 Ιανουαρίου 2014, η συμπληρωματική επέκταση 4.5, με την ονομασία *«Steel Cavalry»* («Ατσάλινο Ιππικό») στην Αμερική, προσέθεσε μια ακόμη κλάση, τον *Aethertech*, η οποία σύμφωνα με την NCsoft *«χρησιμοποιεί μηχανικές αναρτήσεις για να εξαπολύσει τόσο κοντινές, όσο και μακρινές επιθέσεις»*.

Στις 25 Μαρτίου 2015, οι ευρωπαϊκοί servers εμπλουτίστηκαν με τη συμπληρωματική επέκταση 4.7.1 *«The Great Invasion»* («Η μεγάλη εισβολή») και στις 22 Μαΐου 2015 η *Gameforge* ανακοίνωσε μέσω του τρίτου επεισοδίου ερωταπαντήσεων με το κοινό, με τίτλο «#AskAion», ότι η επέκταση 4.7.5 θα εγκατασταθεί στην Ευρώπη στις 17 Ιουνίου 2015. Την ίδια ημερομηνία η Αμερική εγκατέστησε την επέκταση *«Aion 4.8: Upheaval»* («Αναστάτωση»).

Η επέκταση 4.8 στην Ευρώπη ονομάστηκε *«Winds of Fate»* («Άνεμοι της Μοίρας») και η ημερομηνία εγκατάστασής της, από τη Gameforge, δρομολογήθηκε για τις 30 Σεπτεμβρίου 2015. Στις 24 Φεβρουαρίου 2016 εγκαταστήθηκε στους Ευρωπαϊκούς εξυπηρετητές η επέκταση 4.9 με την ονομασία *«Omen of Change»* («Οιωνός της Αλλαγής»), ενώ η 4.91, με την ονομασία *«Battle of the Landing Sites»* («Μάχη για τις Ζώνες Απόβασης»), στις 25 Απριλίου 2016.

### Εκδόσεις

* Νότια Κορέα: Το *Aion* κυκλοφόρησε στη Νότια Κορέα στις 25 Νοεμβρίου 2008, αποτελώντας τη πρώτη χώρα που έλαβε την πλήρη έκδοση του παιχνιδιού. Γνωρίζοντας την επιτυχία των προηγούμενων παιχνιδιών της NCSoft, Lineage και Lineage II, το *Aion* ήταν ένα πολυαναμενόμενο παιχνίδι από την αναγγελία του.
* Κίνα: Το παιχνίδι κυκλοφόρησε στην Κίνα στις 16 Απριλίου 2009 και την λειτουργία του την ανέλαβε η κινέζικη εταιρεία *Σάντα* (Shanda Interactive Entertainment Limited).
* Ιαπωνία: Η NCsoft κυκλοφόρησε το παιχνίδι στην Ιαπωνία στις 17 Ιουλίου 2009 υπό την ιαπωνική θυγατρική της, *NCSoft Japan*. Στις 2 Φεβρουαρίου 2010, η ιαπωνική online κοινότητα *Pixiv* (Πίξιβ) συνεργάστηκε με την NCsoft για τη δημιουργία ενός ειδικευμένου καλλιτεχνικού διαγωνισμού βασισμένο στον κόσμο του παιχνιδιού.
* Αυστραλία: Η NCsoft διανέμει το *Aion* στην Αυστραλία μέσω της εταιρείας *QV Software* και κυκλοφόρησε στη χώρα για πρώτη φορά στις 22 Σεπτεμβρίου 2009. Στην Αυστραλία κυκλοφόρησαν τρεις εκδόσεις του παιχνιδιού: η Συλλεκτική Έκδοση (Collectors Edition), η Περιορισμένη Έκδοση (Limited Edition) και η Κανονική Έκδοση (Standard Edition). Το παιχνίδι επίσης διανέμεται στη χώρα μέσω της ψηφιακής πλατφόρμας *Steam* (Στημ) της εταιρείας Valve Software.
* Ταϊβάν: Η NCsoft ξεκίνησε μία «open beta» έκδοση του *Aion* στη Ταϊβάν στις 7 Ιουνίου 2009 και το παιχνίδι κυκλοφόρησε στις 21 Ιουλίου 2009. Η έκδοση 1.5 κυκλοφόρησε στις 21 Οκτωβρίου 2009, η 2.0 στις 13 Οκτωβρίου 2010 και η 2.1 στις 24 Νοεμβρίου 2010.
* Ευρώπη: Η NCsoft κυκλοφόρησε την τελική έκδοση του *Aion* στην Ευρώπη στις 27 Σεπτεμβρίου 2009. Στην Ευρώπη το παιχνίδι ήταν διαθέσιμο σε δυο εκδόσεις: την Κανονική Έκδοση και τη Συλλεκτική. Η τελευταία περιελάμβανε αρκετά αντικείμενα παιχνιδιού, φιγούρες, αφίσες, και το επίσημο soundtrack με τη μουσική του παιχνιδιού σε μορφή CD από το νοτιοκορεάτη συνθέτη Γιανγκ Μπανγκ-Αν (κορεάτικα: 양방언, επίσης γνωστό ως Ράιγιο Κουνιχίκο στην Ιαπωνία).
* Βόρεια Αμερική: Το *Aion* κυκλοφόρησε στην Βόρεια Αμερική στις 22 Σεπτεμβρίου 2009. Η έκδοση της προπαραγγελίας συνοδευόταν από ένα δωρεάν κόμικ της αμερικανικής *WildStorm* (Γουάιλντ Στορμ), «Η ιστορία της Άιβα» («Aiva's Story»), από τους σεναριογράφους Ντέιβιντ Νούναν (David Noonan) και Ρικάρντο Σάντσεζ (Ricardo Sanchez) και το σχεδιαστή Νηλ Γκουτζ (Neil Googe). Επίσης, όσοι είχαν πραγματοποιήσει προπαραγγελία του παιχνιδιού κέρδιζαν ένα τριήμερο προβάδισμα στο ξεκίνημα του παιχνιδιού πριν την επίσημη έναρξη. Το *Aion* ήταν διαθέσιμο στις εκδόσεις: Κανονική και Συλλεκτική. Η τελευταία περιλάμβανε ό,τι και η αντίστοιχη της ευρωπαϊκής και το παιχνίδι ήταν διαθέσιμο μέσω αρκετών εμπόρων λιανικής στην DVD έκδοση, μέσω λήψης από την NCsoft, το *Steam*, την ιστοσελίδα της *Gamestop*, το *File Planet* και το *Direct2Drive*.
* Ρωσία: Το *Aion* στη Ρωσία ξεκίνησε σαν «open beta» στις 8 Δεκεμβρίου 2009. Στη χώρα έχει ένα μικτό μοντέλο πληρωμής με μηνιαία συνδρομή καθώς και επιπλέον χρεώσεις για αγορές αντικειμένων και πλεονεκτημάτων.

Υποδοχή
-------

### Αποδοχή κοινού

Το *Aion* έχει λάβει γενικά θετικές κριτικές από τους επαγγελματίες κριτικούς. Η συλλεκτική κριτική *Metacritic* απαριθμεί μια μέση βαθμολογία των κριτικών της τάξεως του 76%. Θετικά σχόλια ανέφεραν ότι το *Aion* παρέχει μια «δροσερή ματιά», από καλλιτεχνική άποψη, και κάνει μια «μεγάλη πρώτη εντύπωση», με πολύ «γυάλισμα» και την ισορροπία. Το *IGN* (Imagine Games Network) δήλωσε ότι το *Aion* «προσπαθεί να προσφέρει κάτι για τον καθένα και το καταφέρνει αυτό, αν και σε διαφορετικό βαθμό και σε διαφορετικά στάδια».

Τα αρνητικά σχόλια επικεντρώνονται στην τάση του παιχνιδιού προς το «grinding» («άλεσμα», όρος των βιντεοπαιχνιδιών για τη διαδικασία της ενασχόλησης με επαναλαμβανόμενες εργασίες) και την έλλειψη καινοτόμων χαρακτηριστικών. Η κριτική της *GameSpot* σημείωσε ότι τα πρώτα επίπεδα του παιχνιδιού ήταν «γρήγορα και έξυπνα», αλλά ότι το «grinding γρήγορα έγινε ενοχλητικό». Σύμφωνα με την κριτική του *X-Play*, «μετά από λίγες ώρες θα γίνει εμφανές ότι δεν υπάρχει κάτι το πολύ ριζικά διαφορετικό εδώ». Το *GameSpot* σημειώσε επίσης ότι οι διακομιστές φαινόταν να μην είναι σε θέση να χειριστούν τον αριθμό των παικτών που μπορούν να συμμετέχουν σε μεγάλης κλίμακας PvP.

Στην Ελλάδα το *Aion* απέσπασε γενικά θετικές κριτικές. Το *GreekTuts* σε ανάλυση του παιχνιδιού δήλωσε ότι «το Aion έχει όλα τα στοιχεία που χρειάζεται ένα MMORPG για να γίνει επιτυχημένο και θεωρούμε πως θα επιτύχει το στόχο του. Τολμάμε κιόλας να κάνουμε και μια πρόβλεψη. Ο κόσμος που παίζει άλλα παιχνίδια του είδους, είναι σίγουρο ότι θα κατακλύσει τον κόσμο της Atreia, απλά για να δοκιμάσει τις δυνάμεις του, και είμαστε σίγουροι ότι πολλοί από αυτούς δεν θα ξαναεπιστρέψουν στα παιχνίδια που έπαιζαν». Το *Game Over* δήλωσε ότι «η NCsoft ξεπέρασε τον εαυτό της με το Aion».

### Πωλήσεις και έσοδα

Το *Aion* ήταν η μεγαλύτερη MMO κυκλοφορία τα τελευταία χρόνια σύμφωνα με την NCsoft, έχοντας 400.000 προπαραγγελίες στις Ηνωμένες Πολιτείες. Το παιχνίδι έφερε κέρδη της τάξεως των 40,6 εκατομμυρίων γουόν ($32,7 εκατομμύρια ή €29,2 εκατομμύρια) κατά το οικονομικό τρίμηνο στη Νότια Κορέα, την Ταϊβάν, την Κίνα και την Ιαπωνία. Στην Κίνα, πάνω από 1 εκατομμύριο παίχτες συμμετείχαν στο παιχνίδι στις πρώτες τέσσερις μέρες κυκλοφορίας.

Στη δυτική κυκλοφορία του, το *Aion* έγινε το «best-seller» παιχνίδι για PC το Σεπτέμβριου του 2009. Επίσης, κατάφερε να παραμείνει στην πρώτη θέση στις κατατάξεις των *Steam* και *Direct2Drive* για πολλές εβδομάδες. Από τις 9 Νοεμβρίου 2009, το παιχνίδι είχε πουλήσει περίπου 1 εκατομμύριο αντίτυπα στη Δύση, με 500.000 πωλήσεις στις Η.Π.Α. και 470.000 στην Ευρώπη. Η επιτυχία του *Aion* οδήγησε τα τριμηνιαία έσοδα της NCsoft να αυξηθούν κατά 112%, σε ένα σύνολο 142 εκατομμυρίων δολαρίων.

### Συγχωνεύσεις Εξυπηρετητών

Λόγω των μειωμένων αριθμών παιχτών, η Gameforge αποφάσισε να συγχωνεύσει τους Ευρωπαϊκούς server και το προγραμμάτισε για το πρώτο τρίμηνο του 2016, το έβδομο έτος του Aion EU. Έτσι, στις 3 Φεβρουαρίου του 2016 οι ευρωπαϊκοί κύριοι εξυπηρετητές ενώθηκαν σύμφωνα με πρότυπα πληθυσμού και μειώθηκαν στους 8.

Μουσική
-------

Το επίσημο *Aion: The Tower of Eternity Original Soundtrack* soundtrack του παιχνιδιού κυκλοφόρησε σε μορφή μονού CD περιέχοντας 22 μουσικά κομμάτια γραμμένα από το συνθέτη Γιανγκ Μπανγκ-Αν. Το soundtrack έγινε διαθέσιμο στις 21 Οκτωβρίου του 2008 στη Νότια Κορέα και στην Ιαπωνία, ενώ στη Βόρεια Αμερική και στην Ευρώπη αποτελούσε μέρος της Συλλεκτικής Έκδοσης. Επίσης, το soundtrack έγινε διαθέσιμο μέσω του iTunes στις 20 Οκτωβρίου 2009.

| *Aion: The Tower of Eternity Original Soundtrack* |
| --- |
| Αρ. | Tίτλος | Διάρκεια |
| 1. | "The Tower of Eternity"   | 4:01 |
| 2. | "The Wings of Knight (Original Version)"   | 2:54 |
| 3. | "A Fairy of The Peace"   | 4:30 |
| 4. | "Kingdom of Light"   | 4:30 |
| 5. | "Song of Moonlight"   | 3:24 |
| 6. | "Solid State Battle"   | 3:06 |
| 7. | "Death Waltz"   | 2:44 |
| 8. | "Magma & Beast"   | 3:14 |
| 9. | "Blue Forest"   | 3:13 |
| 10. | "Forgotten Sorrow (English Version)"   | 4:02 |
| 11. | "Step to The Next World"   | 3:20 |
| 12. | "Darkness in Your Heart"   | 3:28 |
| 13. | "Voices from The Ruins"   | 4:35 |
| 14. | "Attack The Unsion"   | 2:17 |
| 15. | "Arabesque"   | 2:12 |
| 16. | "Dream of The Shepherd"   | 2:59 |
| 17. | "Red Land"   | 3:40 |
| 18. | "Dark's Innocence"   | 3:30 |
| 19. | "Raging Strings"   | 3:23 |
| 20. | "Flying Dragon"   | 3:20 |
| 21. | "Heaven's Gate"   | 3:21 |
| 22. | "Forgotten Sorrow (Korean Version)"   | 3:55 |
| **Συν. διάρκεια:** | **1:15:38** |

Το δεύτερο επίσημο soundtrack με τίτλο «AION - Annales of Atreia» κυκλοφόρησε στις 10 Μαΐου 2010 μέσω iTunes έναντι $9,99. Οι συνθέτες Ίνρο Τζου και Γόνκι Κιμ δημιούργησαν τη μουσική μαζί με την Εθνική Συμφωνική Ορχήστρα της Τσεχίας.

| *AION - Annales of Atreia* |
| --- |
| Αρ. | Tίτλος | Διάρκεια |
| 1. | "Prologue - Birth"   | 1:39 |
| 2. | "Chapter 1 - Dawn"   | 1:19 |
| 3. | "Chapter 2 - Becoming"   | 3:36 |
| 4. | "Chapter 3 - Conspiracy"   | 3:28 |
| 5. | "Chapter 4 - Collapse"   | 2:12 |
| 6. | "Chapter 5 - Disruption"   | 1:17 |
| 7. | "Chapter 6 - Deva's Marcia"   | 2:53 |
| 8. | "Chapter 7 - Blessed Land"   | 2:57 |
| 9. | "Chapter 8 - Darkened Land"   | 2:23 |
| 10. | "Chapter 9 - Abyss"   | 1:56 |
| 11. | "Chapter 10 - Banned Reunion"   | 1:31 |
| 12. | "Chapter 11 - Chaos"   | 2:36 |
| 13. | "Chapter 12 - Irreversible 1000 Years: Tchaikovsky Homage"   | 2:32 |
| 14. | "Chapter 13 - Aion, Chapter 14 - Quietude"   | 2:41 |
| 15. | "Chapter 15 - Annales of Atreia: Main Theme"   | 5:44 |
| 16. | "Chapter 16 - Epilogue - Deva's Oratorio"   | 3:28 |
| 17. | "Shugo Medley (Bonus Track)"   | 5:36 |
| **Συν. διάρκεια:** | **47:48** |

Παραπομπές
----------

1. ↑  «아이온». *PlayNC* (στα Κορεατικά). Αρχειοθετήθηκε από το πρωτότυπο στις 1 Φεβρουαρίου 2015. Ανακτήθηκε στις 9 Φεβρουαρίου 2015.
2. ↑  «The Tower of Aion». *NCsoft* (στα Ιαπωνικά). Αρχειοθετήθηκε από το πρωτότυπο στις 5 Φεβρουαρίου 2015. Ανακτήθηκε στις 9 Φεβρουαρίου 2015.
3. ↑  «Aion Online: The Official Fantasy MMORPG Website». *Aion Online* (στα Αγγλικά). Αρχειοθετήθηκε από το πρωτότυπο στις 4 Φεβρουαρίου 2015. Ανακτήθηκε στις 9 Φεβρουαρίου 2015.
4. ↑  «About This Game». *IGN* (στα Αγγλικά). Αρχειοθετήθηκε από το πρωτότυπο στις 13 Νοεμβρίου 2013. Ανακτήθηκε στις 9 Φεβρουαρίου 2015.
5. ↑  Jack Jones (16 Φεβρουαρίου 2010). «7 Secrets Of Aion - Secret 3 – PvPvE System». *Slideshare* (στα Αγγλικά). Αρχειοθετήθηκε από το πρωτότυπο στις 9 Φεβρουαρίου 2015. Ανακτήθηκε στις 9 Φεβρουαρίου 2015.
6. ↑  «Atreia». *Aion Wiki* (στα Αγγλικά). Αρχειοθετήθηκε από το πρωτότυπο στις 3 Σεπτεμβρίου 2014. Ανακτήθηκε στις 9 Φεβρουαρίου 2015.
7. ↑  Cam Shea (20 Μαΐου 2009). «AU: AION IS COMING». *IGN* (στα Αγγλικά). Αρχειοθετήθηκε από το πρωτότυπο στις 13 Δεκεμβρίου 2014. Ανακτήθηκε στις 7 Φεβρουαρίου 2015.
8. ↑  «AION IS FREE-TO-PLAY NOW, The servers and the forum are ready for new heroes». *Gameforge* (στα Αγγλικά). 4 Οκτωβρίου 2012. Αρχειοθετήθηκε από το πρωτότυπο στις 7 Φεβρουαρίου 2015. Ανακτήθηκε στις 7 Φεβρουαρίου 2015.
9. ↑  «Account types». *Gameforge Free-To-Play model* (στα Αγγλικά). Αρχειοθετήθηκε από το πρωτότυπο στις 4 Φεβρουαρίου 2015. Ανακτήθηκε στις 7 Φεβρουαρίου 2015.
10. ↑  «Truly Free». *Aion Online* (στα Αγγλικά). Αρχειοθετήθηκε από το πρωτότυπο στις 4 Φεβρουαρίου 2015. Ανακτήθηκε στις 7 Φεβρουαρίου 2015.
11. ↑  «Aion EU Online». *Aion Info* (στα Αγγλικά). Αρχειοθετήθηκε από το πρωτότυπο στις 2 Φεβρουαρίου 2015. Ανακτήθηκε στις 9 Φεβρουαρίου 2015.
12. ↑  «Aion Server Status». *Aion Status* (στα Αγγλικά). Αρχειοθετήθηκε από το πρωτότυπο στις 2 Φεβρουαρίου 2015. Ανακτήθηκε στις 9 Φεβρουαρίου 2015.
13. ↑  «4 years of AION in Europe: fantasy MMO celebrating its birthday». *Gameforge Press Release* (στα Αγγλικά). 25 Σεπτεμβρίου 2013. Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 9 Φεβρουαρίου 2015.
14. ↑  Byron Mudry (20 Φεβρουαρίου 2012). «DO SUBSCRIPTION NUMBERS A SUCCES OR FAILURE MAKE?». *Tenton Hammer* (στα Αγγλικά). Αρχειοθετήθηκε από το πρωτότυπο στις 2 Ιουνίου 2013. Ανακτήθηκε στις 9 Φεβρουαρίου 2015.
15. 1 2  «Lore». *Aion Wiki* (στα Αγγλικά). Αρχειοθετήθηκε από το πρωτότυπο στις 12 Μαΐου 2013. Ανακτήθηκε στις 9 Φεβρουαρίου 2015.
16. ↑  GCcon (25 Μαΐου 2011). «GC 2007 Aion In-Game Presentation». *Game Trailers* (στα Αγγλικά). Αρχειοθετήθηκε από το πρωτότυπο στις 7 Φεβρουαρίου 2015. Ανακτήθηκε στις 7 Φεβρουαρίου 2015.
17. ↑  «Abyss Point». *Aion Wiki* (στα Αγγλικά). Αρχειοθετήθηκε από το πρωτότυπο στις 27 Ιουνίου 2013. Ανακτήθηκε στις 7 Φεβρουαρίου 2015.
18. 1 2  «Aion 4.0 Patch Notes» (PDF). *NCsoft* (στα Αγγλικά). Αρχειοθετήθηκε (PDF) από το πρωτότυπο στις 30 Ιανουαρίου 2015. Ανακτήθηκε στις 8 Φεβρουαρίου 2015.
19. 1 2  «Classes». *Aion Wiki* (στα Αγγλικά). Αρχειοθετήθηκε από το πρωτότυπο στις 12 Μαΐου 2013. Ανακτήθηκε στις 9 Φεβρουαρίου 2015.
20. ↑  «Aion: Beginner's Guide to Skills and Chains». *Tenton Hammer* (στα Αγγλικά). 31 Ιουλίου 2009. Αρχειοθετήθηκε από το πρωτότυπο στις 19 Σεπτεμβρίου 2012. Ανακτήθηκε στις 9 Φεβρουαρίου 2015.
21. ↑  «Grouping». *Aion Online* (στα Αγγλικά). Αρχειοθετήθηκε από το πρωτότυπο στις 31 Ιανουαρίου 2015. Ανακτήθηκε στις 9 Φεβρουαρίου 2015.
22. ↑  «Alliances». *Aion Online* (στα Αγγλικά). Αρχειοθετήθηκε από το πρωτότυπο στις 22 Αυγούστου 2014. Ανακτήθηκε στις 9 Φεβρουαρίου 2015.
23. ↑  «Leagues and Alliance Collaboration». *2.0 Feature Guide - Assault on Balaurea* (στα Αγγλικά). Αρχειοθετήθηκε από το πρωτότυπο στις 30 Ιανουαρίου 2015. Ανακτήθηκε στις 9 Φεβρουαρίου 2015.
24. ↑  «Chat Commands». *Aion Online* (στα Αγγλικά). Αρχειοθετήθηκε από το πρωτότυπο στις 31 Ιανουαρίου 2015. Ανακτήθηκε στις 9 Φεβρουαρίου 2015.
25. 1 2  «Crafting». *Aion Online* (στα Αγγλικά). Αρχειοθετήθηκε από το πρωτότυπο στις 31 Ιανουαρίου 2015. Ανακτήθηκε στις 7 Φεβρουαρίου 2015.
26. ↑  «Weaponsmithing». *Aion Online* (στα Αγγλικά). Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 7 Φεβρουαρίου 2015.
27. ↑  «Armorsmithing». *Aion Online* (στα Αγγλικά). Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 7 Φεβρουαρίου 2015.
28. ↑  «Handicrafting». *Aion Online* (στα Αγγλικά). Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 7 Φεβρουαρίου 2015.
29. ↑  «Tailoring». *Aion Online* (στα Αγγλικά). Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 7 Φεβρουαρίου 2015.
30. ↑  «Alchemy». *Aion Online* (στα Αγγλικά). Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 7 Φεβρουαρίου 2015.
31. ↑  «Cooking». *Aion Online* (στα Αγγλικά). Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 7 Φεβρουαρίου 2015.
32. ↑  «Construction». *Aion Wiki* (στα Αγγλικά). Αρχειοθετήθηκε από το πρωτότυπο στις 13 Μαΐου 2013. Ανακτήθηκε στις 7 Φεβρουαρίου 2015.
33. ↑  «Παιχνίδια Ρόλων». *Free Games Online*. Αρχειοθετήθηκε από το πρωτότυπο στις 9 Φεβρουαρίου 2015. Ανακτήθηκε στις 9 Φεβρουαρίου 2015.
34. ↑  «Quest». *Aion Wiki* (στα Αγγλικά). Αρχειοθετήθηκε από το πρωτότυπο στις 12 Μαΐου 2013. Ανακτήθηκε στις 7 Φεβρουαρίου 2015.
35. ↑  «Standard Quest». *Aion Wiki* (στα Αγγλικά). Αρχειοθετήθηκε από το πρωτότυπο στις 13 Μαΐου 2013. Ανακτήθηκε στις 7 Φεβρουαρίου 2015.
36. ↑  «Campaign Quest». *Aion Wiki* (στα Αγγλικά). Αρχειοθετήθηκε από το πρωτότυπο στις 13 Μαΐου 2013. Ανακτήθηκε στις 7 Φεβρουαρίου 2015.
37. ↑  «Work Order». *Aion Wiki* (στα Αγγλικά). Αρχειοθετήθηκε από το πρωτότυπο στις 30 Δεκεμβρίου 2013. Ανακτήθηκε στις 7 Φεβρουαρίου 2015.
38. ↑  «Quests Window». *Aion Powerbook* (στα Αγγλικά). Αρχειοθετήθηκε από το πρωτότυπο στις 7 Φεβρουαρίου 2015. Ανακτήθηκε στις 7 Φεβρουαρίου 2015.
39. ↑  «Category:Repeatable Quests (Aion)». *Zam.com* (στα Αγγλικά). Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 7 Φεβρουαρίου 2015.
40. ↑  «Mount». *Aion Wiki* (στα Αγγλικά). Αρχειοθετήθηκε από το πρωτότυπο στις 29 Ιουνίου 2013. Ανακτήθηκε στις 7 Φεβρουαρίου 2015.
41. ↑  «May 2012 Store Update». *Aion Online* (στα Αγγλικά). Αρχειοθετήθηκε από το πρωτότυπο στις 3 Σεπτεμβρίου 2012. Ανακτήθηκε στις 7 Φεβρουαρίου 2015.
42. ↑  «Ophidan Bridge». *PvP All Day* (στα Αγγλικά). Αρχειοθετήθηκε από το πρωτότυπο στις 7 Φεβρουαρίου 2015. Ανακτήθηκε στις 7 Φεβρουαρίου 2015.
43. 1 2  «Flight». *Aion Wiki* (στα Αγγλικά). Αρχειοθετήθηκε από το πρωτότυπο στις 13 Μαΐου 2013. Ανακτήθηκε στις 7 Φεβρουαρίου 2015.
44. ↑  «Flight». *Aion Online* (στα Αγγλικά). Αρχειοθετήθηκε από το πρωτότυπο στις 30 Ιανουαρίου 2015. Ανακτήθηκε στις 7 Φεβρουαρίου 2015.
45. ↑  MATT MEFFORD (13 Μαΐου 2006). «E3 2006: AION: THE TOWER OF ETERNITY». *IGN* (στα Αγγλικά). Αρχειοθετήθηκε από το πρωτότυπο στις 7 Φεβρουαρίου 2015. Ανακτήθηκε στις 7 Φεβρουαρίου 2015.
46. ↑  «NCsoft Announces 2007 Second Quarter Financial Results». *Business Wire* (στα Αγγλικά). 7 Αυγούστου 2007. Αρχειοθετήθηκε από το πρωτότυπο στις 14 Σεπτεμβρίου 2012. Ανακτήθηκε στις 7 Φεβρουαρίου 2015.
47. ↑  Brooke Pilley (18 Σεπτεμβρίου 2009). «Aion: Say goodbye to GameGuard (for now...)». *Massivly by joystiq* (στα Αγγλικά). Αρχειοθετήθηκε από το πρωτότυπο στις 29 Ιανουαρίου 2015. Ανακτήθηκε στις 7 Φεβρουαρίου 2015.
48. ↑  «Blindlight [us] Miscellaneous Company - filmography». *IMDb.com* (στα Αγγλικά). Αρχειοθετήθηκε από το πρωτότυπο στις 15 Οκτωβρίου 2014. Ανακτήθηκε στις 7 Φεβρουαρίου 2015.
49. ↑  «Aion: Assault on Balaurea Patch Notes». *Aion Online* (στα Αγγλικά). Αρχειοθετήθηκε από το πρωτότυπο στις 31 Ιανουαρίου 2015. Ανακτήθηκε στις 8 Φεβρουαρίου 2015.
50. ↑  CM Tamatis (16 Ιουλίου 2010). «Assault on Balaurea Release Date». *Aion Online - NEWS & INFORMATION* (στα Αγγλικά). Αρχειοθετήθηκε από το πρωτότυπο στις 24 Ιουλίου 2012. Ανακτήθηκε στις 9 Φεβρουαρίου 2015.
51. ↑  «The Aion Roleplayers Wiki». *Aion Roleplayers* (στα Αγγλικά). Αρχειοθετήθηκε από το πρωτότυπο στις 16 Δεκεμβρίου 2013. Ανακτήθηκε στις 8 Φεβρουαρίου 2015.
52. ↑  «Patch Notes 3.0». *Aion Online* (στα Αγγλικά). Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 8 Φεβρουαρίου 2015.
53. ↑  Gameforge. «Patch Notes 4.5» (PDF). *Aion Free-To-Play* (στα Αγγλικά). Αρχειοθετήθηκε (PDF) από το πρωτότυπο στις 18 Ιουλίου 2014. Ανακτήθηκε στις 8 Φεβρουαρίου 2015.
54. ↑  «Patch Notes Update 4.71v - The Great Invasion» (PDF). *Aion Free-To-Play* (στα Αγγλικά). Αρχειοθετήθηκε (PDF) από το πρωτότυπο στις 28 Μαρτίου 2015. Ανακτήθηκε στις 28 Μαρτίου 2015.
55. ↑  Gameforge GmbH (22 Μαΐου 2015). «Ask AION - Episode 3». *AION Free-to-Play Europe* (στα Αγγλικά). Καρλσρούη, Γερμανία. Ανακτήθηκε στις 28 Μαΐου 2015.
56. ↑  «Aion: Upheaval launches on June 17». *MMOSite.com* (στα Αγγλικά). 3 Ιουνίου 2015. Αρχειοθετήθηκε από το πρωτότυπο στις 16 Ιουνίου 2015. Ανακτήθηκε στις 16 Ιουνίου 2015. The content expansion Aion: Upheaval launches on June 17!
57. ↑  Gameforge. «Celebrate AION's 6th birthday with us». *Aion Free-To-Play* (στα Αγγλικά). Αρχειοθετήθηκε από το πρωτότυπο στις 28 Σεπτεμβρίου 2015. Ανακτήθηκε στις 28 Σεπτεμβρίου 2015.
58. ↑  «UPDATE 4.9: OMEN OF CHANGE». *Gameforge* (στα Αγγλικά). 15 Φεβρουαρίου 2016. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 4 Μαρτίου 2016.
59. ↑  Gameforge. «UPDATE 4.91: BATTLE FOR THE LANDINGS». *Aion Free-To-Play* (στα Αγγλικά). Αρχειοθετήθηκε από το πρωτότυπο στις 30 Μαΐου 2016. Ανακτήθηκε στις 30 Μαΐου 2016.
60. ↑  Gameforge. «Battle of the Landing Sites» (PDF). *Gameforge Patch Notes* (στα Αγγλικά). Αρχειοθετήθηκε (PDF) από το πρωτότυπο στις 25 Ιανουαρίου 2018. Ανακτήθηκε στις 30 Μαΐου 2016.
61. ↑  «"完成型MMORPG　「The Tower of AION」公式サイト :: ニュース». *The Tower of Aion* (στα Ιαπωνικά). Αρχειοθετήθηκε από το πρωτότυπο στις 9 Φεβρουαρίου 2015. Ανακτήθηκε στις 9 Φεβρουαρίου 2015.
62. ↑  «AION 1.9 OUT NOW». *QV Software* (στα Αγγλικά). 3 Ιουνίου 2010. Αρχειοθετήθηκε από το πρωτότυπο στις 1 Μαρτίου 2014. Ανακτήθηκε στις 9 Φεβρουαρίου 2015.
63. ↑  William Dobson (12 Ιουνίου 2009). «Western launch dates for Aion revealed». *Massively by Joystiq* (στα Αγγλικά). Αρχειοθετήθηκε από το πρωτότυπο στις 29 Ιανουαρίου 2015. Ανακτήθηκε στις 9 Φεβρουαρίου 2015.
64. ↑  «NCSOFT AND DC COMICS UNVEIL "AIVA'S STORY"». *Comic Book Resources*. 2 Σεπτεμβρίου 2009. Αρχειοθετήθηκε από το πρωτότυπο στις 7 Σεπτεμβρίου 2012. Ανακτήθηκε στις 9 Φεβρουαρίου 2015.
65. ↑  C\_Striker (4 Σεπτεμβρίου 2009). «And Now DC Comics Does Aion». *Bleeding Cool* (στα Αγγλικά). Αρχειοθετήθηκε από το πρωτότυπο στις 9 Φεβρουαρίου 2015. Ανακτήθηκε στις 9 Φεβρουαρίου 2015.
66. ↑  «Запуск открытого бета-тестирования русской версии Aion». *dtf.ru* (στα Ρωσικά). 8 Δεκεμβρίου 2009. Αρχειοθετήθηκε από το πρωτότυπο στις 4 Μαρτίου 2012. Ανακτήθηκε στις 9 Φεβρουαρίου 2015.
67. ↑  «Aion for PC» (στα Αγγλικά). GameRankings. 21 Σεπτεμβρίου 2009. Ανακτήθηκε στις 4 Οκτωβρίου 2012.
68. 1 2  «Aion: The Tower of Eternity PC Reviews» (στα Αγγλικά). MetaCritic. Αρχειοθετήθηκε από το πρωτότυπο στις 17 Ιανουαρίου 2010. Ανακτήθηκε στις 17 Δεκεμβρίου 2009.
69. ↑  Welsh, Oli (21 Σεπτεμβρίου 2009). «Aion: The Tower of Eternity Review • Page • Reviews •» (στα Αγγλικά). Eurogamer.net. Ανακτήθηκε στις 4 Οκτωβρίου 2012.
70. ↑  Stevens, Tim (5 Οκτωβρίου 2009). «Aion Review for PC» (στα Αγγλικά). G4tv. Αρχειοθετήθηκε από το πρωτότυπο στις 11 Μαρτίου 2013. Ανακτήθηκε στις 4 Οκτωβρίου 2012.
71. 1 2 3  «Gamespot Aion Review» (στα Αγγλικά). Gamespot. Αρχειοθετήθηκε από το πρωτότυπο στις 13 Δεκεμβρίου 2009. Ανακτήθηκε στις 17 Δεκεμβρίου 2009.
72. ↑  «GameSpy: The Consensus: Aion Review - Page 1» (στα Αγγλικά). Uk.pc.gamespy.com. Ανακτήθηκε στις 4 Οκτωβρίου 2012.
73. ↑  GameZone (8 Νοεμβρίου 2009). «Aion - PC - Review | Review | Aion | GameZone» (στα Αγγλικά). Pc.gamezone.com. Αρχειοθετήθηκε από το πρωτότυπο στις 17 Ιουνίου 2011. Ανακτήθηκε στις 4 Οκτωβρίου 2012.
74. 1 2  «IGN Aion Review» (στα Αγγλικά). IGN. Αρχειοθετήθηκε από το πρωτότυπο στις 25 Αυγούστου 2010. Ανακτήθηκε στις 17 Δεκεμβρίου 2009.
75. 1 2  Δεκεμβρίου 8, 2009 6:15PM PST (25 Σεπτεμβρίου 2009). «Aion Review - GameSpot.com» (στα Αγγλικά). Uk.gamespot.com. Αρχειοθετήθηκε από το πρωτότυπο στις 10 Οκτωβρίου 2009. Ανακτήθηκε στις 4 Οκτωβρίου 2012.
76. 1 2 3  «X-Play Aion Review» (στα Αγγλικά). G4TV. Αρχειοθετήθηκε από το πρωτότυπο στις 11 Μαρτίου 2013. Ανακτήθηκε στις 17 Δεκεμβρίου 2009.
77. ↑  Maisie Tremblay (12 Ιουλίου 2014). «Aion Review». *Best MMORPG 2015* (στα Αγγλικά). Αρχειοθετήθηκε από το πρωτότυπο στις 9 Φεβρουαρίου 2015. Ανακτήθηκε στις 9 Φεβρουαρίου 2015.
78. ↑  Cody Hargreaves (25 Ιουνίου 2010). «5 reasons Aion failed». *MMOGames* (στα Αγγλικά). Αρχειοθετήθηκε από το πρωτότυπο στις 29 Δεκεμβρίου 2013. Ανακτήθηκε στις 9 Φεβρουαρίου 2015.
79. ↑  Pantso (16 Σεπτεμβρίου 2009). «Aion: The Tower Of Eternity». *greektuts*. Αρχειοθετήθηκε από το πρωτότυπο στις 5 Ιανουαρίου 2012. Ανακτήθηκε στις 9 Φεβρουαρίου 2015.
80. ↑  Γιάννης Πλέσσας (11 Ιουνίου 2009). «AION: The Tower of Eternity». *GameOver*. Αρχειοθετήθηκε από το πρωτότυπο στις 9 Φεβρουαρίου 2015. Ανακτήθηκε στις 9 Φεβρουαρίου 2015.
81. ↑  Leigh Alexander (17 Σεπτεμβρίου 2009). «Aion Preorders Reach 400,000». *Ganasutra* (στα Αγγλικά). Αρχειοθετήθηκε από το πρωτότυπο στις 20 Οκτωβρίου 2012. Ανακτήθηκε στις 9 Φεβρουαρίου 2015.
82. ↑  Jim Rossignol (24 Απριλίου 2009). «One Million Play Aion In China». *Rock, paper, Shortgun* (στα Αγγλικά). Αρχειοθετήθηκε από το πρωτότυπο στις 15 Μαΐου 2014. Ανακτήθηκε στις 9 Φεβρουαρίου 2015.
83. ↑  Alexander Sliwinski (20 Οκτωβρίου 2009). «NCsoft's Aion perches atop the US PC charts for Sept». *joystiq* (στα Αγγλικά). Αρχειοθετήθηκε από το πρωτότυπο στις 28 Ιανουαρίου 2015. Ανακτήθηκε στις 9 Φεβρουαρίου 2015.
84. ↑  Luke Plunkett (23 Σεπτεμβρίου 2009). «PC Sales Charts: Yeah Yeah, Aion». *Kotaku.com* (στα Αγγλικά). Αρχειοθετήθηκε από το πρωτότυπο στις 14 Οκτωβρίου 2012. Ανακτήθηκε στις 9 Φεβρουαρίου 2015.
85. ↑  Luke Plunkett (30 Σεπτεμβρίου 2009). «PC Sales Charts: Aion? Aion?». *Kotaku.com* (στα Αγγλικά). Αρχειοθετήθηκε από το πρωτότυπο στις 14 Οκτωβρίου 2012. Ανακτήθηκε στις 9 Φεβρουαρίου 2015.
86. ↑  Ellie Gibson (11 Σεπτεμβρίου 2009). «Nearly 1 million copies of Aion shifted in North America and Europe alone». *Eurogamer* (στα Αγγλικά). Αρχειοθετήθηκε από το πρωτότυπο στις 5 Οκτωβρίου 2012. Ανακτήθηκε στις 9 Φεβρουαρίου 2015.
87. ↑  «SERVER MERGE: THE CLOCK IS TICKING!». *Gameforge* (στα Αγγλικά). 27 Ιανουαρίου 2016. Αρχειοθετήθηκε από το πρωτότυπο στις 1 Φεβρουαρίου 2016. Ανακτήθηκε στις 4 Μαρτίου 2016.
88. ↑  Ryo Kunihiko (20 Οκτωβρίου 2008). «AION Original Sound Track». *iTunes Music* (στα Αγγλικά). Αρχειοθετήθηκε από το πρωτότυπο στις 7 Νοεμβρίου 2012. Ανακτήθηκε στις 8 Φεβρουαρίου 2015.
89. ↑  Inro Joo, Wonki Kim & Czech National Symphony Orchestra (10 Μαΐου 2010). «Annales of Atreia». *iTunes Music* (στα Αγγλικά). Αρχειοθετήθηκε από το πρωτότυπο στις 7 Απριλίου 2015. Ανακτήθηκε στις 8 Φεβρουαρίου 2015. CS1 maint: Unfit url (link)

Εξωτερικοί σύνδεσμοι
--------------------

* Επίσημη ιστοσελίδα για τη Βόρεια Αμερική
* Επίσημη ιστοσελίδα για την Ευρώπη
* Επίσημη ιστοσελίδα Αρχειοθετήθηκε 2011-02-07 στο Wayback Machine. για τη Νότια Κορέα
* Επίσημη ιστοσελίδα για την Ιαπωνία
* Επίσημη ιστοσελίδα για τη Ρωσία